
Mål
Fagets mål er å gi oversikt over og innsikt i kunnskapssamfunnets utfordringer for ledelse. Studentene skal få innsikt i ulike problemstillinger i henhold til ledelse av kunnskaps- og kompetansevirksomheter og en oversikt over ”knowledge management”-tradisjonen.  

Undervisningsform
Forelesninger, gruppearbeid, plenumsdiskusjoner og artikkelpresentasjoner. 

Det vil bli 3- 4 samlinger i løpet av semesteret. Kurset vil i mindre grad vil være forelesningsbasert, og i større grad være et kurs med høye krav til selvstudering av pensum samt diskusjon. Samlingene vil bære preg av dialog, diskusjon, og fremlegging av litteratur av studentene selv, samt gruppearbeid og fremlegging av skriftlige arbeider. 
Forkunnskaper

Det anbefales at studentene har lest en av pensumbøkene før første samling. Dette gjelder:

Newell, S., M. Robertson, H. Scarbrough og J. Swan (2002). Managing Knowledge Work. Palgrave.

Vurdering
Obligatorisk innlevering av 2 teoretiske essays som teller 40 % av totalkarakteren (20 % hver).

5-timers individuell skriftlig eksamen som teller 60 % av totalkarakteren – ingen hjelpemidler.

Emneoversikt
· Kunnskapssamfunnet

· ”Knowledge Management” og kunnskapsledelse
· Kompetanse, ferdigheter og kunnskap

· Kunnskap; eksplisitt og taus

· Kunnskap som ressurs og prosess
· Profesjonelle tjenesteytende firma

· Kunnskapsintensive virksomheter

